stanford-oval/wikipedia huggingface dataset:
Sapsali
Ulkonäkö

Sapsali on keskikokoinen, karkeakarvainen, pörröinen ja hieman korkeuttaan pidempi[lähde? ]. Sen korvat ovat riippuvat ja lähes tulkoon kokonaan pitkän karvan peittämät. Säkäkorkeus on noin 50 cm. Karvapeite on pitkä, tiheä ja pörröinen. Karva kasvaa silmien yli ja antaa vaikutelman "leijonaharjaisesta" päästä. Värivariaatioita on kaksi: sininen (chung) ja keltainen (hwang); ensiksi mainitun pääväritys on musta jossa on vaaleanharmaita merkkejä (antaen sinisen vaikutelman), jälkimmäisen pääväritys on keltainen jossa on mustia ja valkoisia karvoja. Sininen on hieman pienempi ja aggressiivisempi, keltainen hieman kookkaampi ja lempeämpi. Molemmat muunnokset syntyvät mustaturkkisina ja muodostavat lopullisen värityksensä 4–6 kuukauden iässä.
Luonne ja käyttäytyminen

Sapsali on tunnettu sitkeästä, hellästä, suojelevasta ja uskollisesta luonteestaan[lähde? ]. Se on omistajaansa kohtaan myös tottelevainen ja säyseä. Se on läheisiä ihmisiä kohtaan ystävällinen ja leikkisä[lähde? ], mutta aggressiivinen muita sen reviirille tunkeutuvia koiria kohtaan. Se ei kuitenkaan ole luonteeltaan taistelukoira, joten se on yleensä rauhallinen. Tästä huolimatta hyökkäyksen sattuessa se on armoton eikä lakkaa jahtaamasta päällekäyjää ellei sen omistaja komenna tekemään niin. Ilmeisesti näiden ominaisuuksien vuoksi rotu on saanut nimensä: sap tarkoittaa poisajamista, sar pahoja henkiä ja i on korean kielen pääte.[lähde? ] Sen sanotaan olevan riittävän voimakas ja rohkea käymään kiinni mihin tahansa vastustajaan aina kookkaasta koirasta härkään asti – ja olevan valmis taistelemaan kuolemaan asti toista koiraa vastaan. Vaikka rotu muistuttaa paimenkoiraa, se on jalostettu yksinomaan kotikoiraksi: sen työ on pikemminkin "henkistä" kuin fyysistä.[lähde? ]
Alkuperä

Sapsalia on käytetty Koreassa omaisuuden vartiointiin noin ajanlaskun alusta lähtien. Ensimmäisten tuhannen vuoden aikana sitä pidettiin jalona koirana ja sen alkuperäinen tehtävä oli ainoastaan kuninkaallisten asuntojen vartioiminen. Se oli hyvin suosittu Sillan aristokraattien keskuudessa ja tuolloin sitä on saatettu käyttää myös sotakoirana.[lähde? ] Perinteisesti sen uskottiin karkottavan elävien tunkeilijoiden lisäksi myös kummituksia ja pahoja henkiä, ja se onkin toiminut vuosisatoja suojelemassa rakennuksia ja niiden asukkaita pahoilta voimilta. 600-luvulla kenraali Kin Yoo-Shin otti taisteluun mukaan sapsalinsa, koska uskoi sen suojelevan häntä - ja lopulta hän voittikin taistelun. Nykyisin sapsali vartioi symbolisesti Tokdo-saaren majakkaa, ja paikalliset uskovat että "edes kummitus ei uskalla näyttäytyä sapsalin edessä".
Rotu oli jo vähällä kuolla sukupuuttoon, ja vuonna 1969 yksilöitä oli jäljellä enää 50. 1960-luvun lopulla rotu "löydettiin uudelleen", mutta sen kasvatus oli tuolloin enää ainoastaan yhden ihmisen käsissä.[lähde? ] 1900-luvun lopulla, ennen kaikkea Kyungbukin yliopiston professori Ha Chi-Hongin ansiosta, populaation määrä nousi 350 yksilöön. Vuonna 1992 Korean hallitus julisti rodun kansallisaarteeksi numerolla 368, ja se tukee suojeluprojektia turvatakseen tämän säilymisen. Sapsali valittiin vuoden 2002 Korean miesten jalkapallon mestaruuskilpailujen viralliseksi maskotiksi.
Jalostuspari vietiin USA:han terapiakoiriksi, mutta se ei toiminut odotusten mukaisesti, joten pennut annettiin turvallisuusjärjestölle. Nykyisin Yhdysvalloissa on 13 sapsalia, joista yksi piti lopettaa sen purtua lasta.
Etymologia

Rodun nimitys merkitsee kirjaimellisesti "ajaa pois paholaisia".
Aiheesta muualla

sapsaree.org Sapsaree.org
Kuvia
Blogi: Albumikansio 1
Blogi: Albumikansio 2
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sapsali
Sapsalin pää.
Sapsalgae vuodelta 1743.
Käännös suomeksi
Signs of Infinite Power

| Signs of Infinite Power Fu Manchu |
| --- | --- | --- |

Studioalbumin tiedot
 Äänitetty : kesäkuu 2009, Maple Sound Studios, Santa Ana, Kalifornia
 Julkaistu: 20. lokakuuta 2009
 Formaatti: CD, LP
 Tuottaja(t): Fu Manchu & Sergio Chavez
 Tyylilaji: stoner rock
 Kesto: 34.22
 Levy-yhtiö: Century Media
Fu Manchun muut julkaisut
| We Must Obey 2007 | Signs of Infinite Power 2009 | Gigantoid 2014 |
Signs of Infinite Power on kalifornialaisen Fu Manchu -yhtyeen vuonna 2009 julkaistu kymmenes studioalbumi. Sen julkaisupäivä oli 20. lokakuuta 2009.
Kappaleet

Bionic Astronautics – 3.44
Steel.Beast.Defeated – 3.48
Against the Ground – 3.20
Webfoot Witch Hat – 4.32
El Busta – 3.18
Signs of Infinite Power – 4.11
Eyes x 10 – 2.22
Gargantuan March – 3.41
Take It Away – 3.20
One Step Too Far – 2.13
Kokoonpano

Scott Hill – laulu, kitara
Bob Balch – kitara
Brad Davis – bassokitara
Scott Reeder – rummut, taustalaulu
Kokoonpano > Tuotanto

Sergio Chavez – tuottaja, äänittäjä
Andrew Alekel – miksaaja
Gene Grimaldi – masteroija
Arvostelut

Allmusic:
Imperiumi.net:
Rumba: positiivinen
Soundi:
Aiheesta muualla

Signs of Infinite Power discogs.com -sivustolla
Stenshuvudin kansallispuisto

Näkymää kansallispuistosta.
Kansallispuiston sijainti on merkitty luvulla 27.
Stenshuvudin kansallispuisto on Ruotsissa Simrishamnin kunnassa Skånen läänissä sijaitseva kansallispuisto. Se perustettiin vuonna 1986. Puiston pinta-ala on 380 hehtaaria, josta noin 80 hehtaaria on merta. Näkyvä osa puistoa on Stenshuvud-niminen mäki, joka on 97 metriä korkea. Puiston luonto on suurimmaksi osaksi lehtimetsää, jossa kasvaa euroopanvalkopyökkiä ja pyökkiä.[lähde? ] Alueella on useita muinaisjäännöksiä. Kansallispuistosta löytyy esimerkiksi muinaisen linnan jäännökset, jotka ovat peräisin noin 500-luvulta.
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelsen Skåne: Stenshuvuds nationalpark (ruotsiksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Steijn Schothorst

Steijn Schothorst (s. 14. lokakuuta 1994) on hollantilainen autourheilija. Hänen suvustaan myös veli Pieter, isä Jeroen ja setä Bas ovat autourheilijoita.
Ura

Schothorst aloitti Karting-sarjoissa voittaen vuonna 2009 Alankomaiden Karting mestaruuden. Vuonna 2011 Schothorst aloitti kilpauransa Formula Ford EuroCup -sarjassa sijoittuen sarjan kolmanneksi. Samana vuonna hän sijoittui toiseksi perinteisessä Formula Ford Festivalissa. Vuonna 2012 Schothorst siirtyi Eurocup Formula Renault -sarjaan saavuttaen 12 pistettä. Hän kilpaili myös Formula Renault NEC -sarjassa voittaen kaksi kilpailua ja sijoittuen sarjan viidenneksi. Vuonna 2013 Schothorst ajoi Toyota Racing Series -sarjassa saavuttaen yhden voiton ja viisi palkintosijaa sijoittuen sarjan neljänneksi. Samana vuonna hän jatkoi FR Eurocup -sarjassa saavuttaen yhden palkintosijan ja 32 pistettä sijoittuen 14:ksi. Vuonna 2014 Schothorst jatkoi kolmannen kauden Eurocup -sarjassa saavuttaen 24 pistettä.
Vuonna 2015 Schothorst siirtyi uuteen Renault Sport Trophy -urheiluautosarjaan jossa hän saavutti Eliitti-luokassa kolme voittoa ja kolme paalupaikkaa sijoittuen sarjan toiseksi. Vuonna 2016 Schothorst kilpaili GP3-sarjassa Campos Racing -tallissa. Seuraavalle kaudelle hän siirtyi Arden-talliin.
GP3 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Campos Racing | ESPFEA Kesk. | ESPSPR 22 | AUTFEA 20 | AUTSPR 12 | GBRFEA 14 | GBRSPR 5 | HUNFEA 22 | HUNSPR 20 | GERFEA Kesk. | GERSPR 17 | BELFEA 6 | BELSPR 7 | ITAFEA 13 | ITASPR 13 | MALFEA 5 | MALSPR 10 | ABUFEA 6 | ABUSPR 7 | 36 | 13. |
| 2017 | Arden International | ESPFEA 18 | ESPSPR 15 | AUTFEA Kesk. | AUTSPR 15 | GBRFEA 13 | GBRSPR Kesk. | HUNFEA Kesk. | HUNSPR Kesk. | BELFEA 13 | BELSPR 12 | ITAFEA 12 | ITASPR C | JERFEA 11 | JERSPR 10 | ABUFEA 6 | ABUSPR 18† |  |  | 8 | 17. |
Käännös suomeksi
Stein Bagger

Stein Bagger (s. 20. tammikuuta 1967) on tanskalais-norjalainen liikemies. Hän oli tanskalaisen IT Factory:n johtaja 2001–2008. Ernst & Young nimesi hänet Tanskan vuoden 2008 yrittäjäksi. Pian sen jälkeen paljastui, että yritys olikin lumebisnes ja vastaavanlainen Ponzi-huijaus kuin Bernard Madoffin joulukuussa 2008 paljastunut huijaus.
IT Factory

IT Factoryn lumebisnes hävitti 1,2 miljardia Tanskan kruunua. Hanke oli liisauskaruselli. Toimitusjohtaja Stein Bagger, 41, hävisi Dubaissa 27. marraskuuta 2008. Paljastui väärennettyjä nimikirjoituksia, salainen konttori, Hell's Angel -henkivartija ja yrityksen konkurssi. Danske Bank menetti 350 miljoonaa kruunua. Tapaus voi olla suurimpia huijauksia Tanskassa vuosiin. Stein Bagger etsintäkuulutettiin Interpolin kautta.
Stein Bagger antautui Los Angelesin poliisiasemalla 6. joulukuuta 2008. Hän itki ja kertoi neljän vuoden kiristyksestä.  Bagger kertoi lehtimiehille, että häntä oli uhattu aseella 25-30 kertaa. Hänet vangittiin 23. joulukuuta 2008.
Koulutus

Stein Baggerilla on hänen itse antamiensa tietojen mukaan useita akateemisia tutkintoja: MBA, ja PhD "San Francisco Technical University". PC Worldin mukaan ainakin jälkimmäinen tieto on harhaanjohtava.
Stenskär

Stenskär
Stenskär rannalta nähtynä
| --- | --- |
Sijainti:  Parainen Varsinais-Suomi Suomi
Saariryhmä:  Turunmaan saaristo
Vesialue:  Gullkronanselkä
Merialue:  Saaristomeri
Korkein kohta:  28,5 m
Pinta-ala:  0,39 km²
| --- | --- |
Asukasluku:  8
Asutuskeskukset:  Stenskär
muokkaa - muokkaa wikitekstiä - muokkaa Wikidataa
Stenskär on saari ja kylä Paraisten kunnan Nauvossa. Se sijaitsee Gullkronanselän länsiosassa Gullkronan läheisyydessä. Saaren pinta-ala on 39 hehtaaria ja sen vakituinen asukasluku on kahdeksan. Stenskär on vierasvenesatama.
Stenskär on asutettu viimeistään 1600-luvulla. Saarella on vierailijoita varten luontopolku, sauna, yleinen wc ja suihku. Stenskärin asutus ja satama sijoitsevat sen pohjoisrannalla. Saari on kasvanut yhteen eteläpuolella sijaitsevan Högskärin kanssa, jonka korkein kohta on 28,5 metriä merenpinnasta.
Aiheesta muualla

www.stenskar.fi
Kuvia tai muita tiedostoja aiheesta Stenskär Wikimedia Commonsissa
Suomen Romanifoorumi – Fintiko Romano Forum

Suomen Romanifoorumi - Fintiko Romano Forum (FRF) on suomalaisten romanijärjestöjen keskusliitto. Toiminnan tavoitteena on kehittää romanijärjestöjen osallistumisvalmiuksia, voimaantumista ja verkostoitumista. FRF osallistuu kansalliseen ja kansainväliseen ihmisoikeustyöhön ja yhdenvertaisuuden edistämiseen.
FRF toimii jäsenjärjestöjensä edustajana muun muassa erilaisissa kunta- ja valtionhallinnon työryhmissä ja neuvottelukunnissa. FRF tekee aloitteita, antaa lausuntoja ja osallistuu erilaisiin kuulemistilaisuuksiin lainsäädännön uudistamista koskevissa kysymyksissä ja Suomen ratifioimien kansainvälisten sopimusten täytäntöönpanoa koskevassa seurannassa.
FRF:än viralliset nettisivut löytyvät osoitteesta www.romanifoorumi.fi
Voimistelu kesäolympialaisissa 2020 – naisten telinevoimistelun karsinnat

Naisten telinevoimistelun karsinnat Tokion kesäolympialaisissa 2020 kilpaillaan 25. heinäkuuta 2021 Ariake Gymnastics Centressä. Karsintoihin osallistuu 98 urheilijaa.
Karsinnat olympialaisiin

Telinevoimistelun karsintoihin pääsee yhteensä 98 urheilijaa. Näistä urheilijoista 48 tulee niistä joukkuekilpailujen perusteella. Joukkuekilpailun karsintoihin pääsee yhteensä 12 maata. Kolme MM-kilpailujen 2018 ja yhdeksän MM-kilpailujen 2019 parasta maata pääsevät joukkuekilpailun karsintoihin. Loput 50 urheilijaa tulevat yksilökarsintojen kautta. Yksilökarsinnat jakautuvat seuraavasti:
Kriteeri 3: MM-kilpailujen 2019 moniottelun 20 parasta urheilijaa.
Kriteeri 4: MM-kilpailujen 2019 telineiden loppukilpailujen kolme parasta urheilijaa eli yhteensä 12 voimistelijaa.
Kriteeri 5: neljä voimistelijaa valitaan yksittäisten telineiden 2018-19 ja 2019-20 World Cup Seriesin perusteella
Kriteeri 6: kolme voimistelijaa valitaan vuoden 2020 moniottelun World Cup Seriersin perusteella.
Kriteeri 7: yhdeksän urheilijaa valitaan alueellisten mestaruuskilpailujen perusteella. Aasialle, Afrikalle, Amerikalle ja Euroopalle on varattu kaksi paikkaa ja Oseanialle yksi paikka.
Kriteeriin 3, 4 ja 7 ei lasketa urheilijoita sellaisista maista, jotka ovat saaneet paikan joukkuekilpailukarsintojen kautta. Samoin kriteeristä 4 yksi urheilija voi päästä vain yhdeltä telineeltä olympialaisiin. Näiden lisäksi isäntämaa Japanille taataan yksi paikka olympialaisiin. Yksi miesurheilija kutsutaan olympialaisiin erillisellä kutsulla.
Karsinnat olympialaisiin > Olympialaisiin päässeet joukkueet ja urheilijat

Joukkue
| Karsintatapa | Ajankohta | Paikat | Maat |
| --- | --- | --- | --- |
| MM-kilpailut 2018 | 25. lokakuuta – 3. marraskuuta 2018 | 3 |  Kiina    Venäjä    Yhdysvallat |
| MM-kilpailut 2019 | 4. – 13. lokakuuta 2018 | 9 |  Alankomaat    Belgia    Espanja    Iso-Britannia    Italia    Japani    Kanada    Ranska    Saksa |

Yksilö
| Karsintatapahtuma | Teline | Ajankohta | Paikat | Urheilijat |
| --- | --- | --- | --- | --- |
| MM-kilpailut 2019 | Moniottelu | 4. – 13. lokakuuta 2018 | 20 |  Flávia Saraiva (BRA)    Giulia Steingruber (SUI)    Georgia Godwin (AUS)    Diana Varinska (UKR)    Lee Yun-seo (KOR)    Zsófia Kovács (HUN)    Abigail Magistrati (ARG)    Alexa Moreno (MEX)    Danusia Francis (JAM)    Aneta Holasová (CZE)    Marcia Vidiaux (CUB)    Maria Holbura (ROU)    Elisa Hämmerle (AUT)    Farah Abdul (MAS)    Nancy Mohamed (EGY)    Nazlı Savranbaşı (TUR)    Barbora Mokošová (SVK)    Ana Filipa Martins (POR) |
| MM-kilpailut 2019 | Permanto | 4. – 13. lokakuuta 2018 | 0 |  |
| MM-kilpailut 2019 | Hyppy | 4. – 13. lokakuuta 2018 | 1 |  Yeo Seo-jeong (KOR) |
| MM-kilpailut 2019 | Eritasonojapuut | 4. – 13. lokakuuta 2018 | 0 |  |
| MM-kilpailut 2019 | Puomi | 4. – 13. lokakuuta 2018 | 0 |  |
| MM-kilpailut 2019 | Uudelleensijoittelu | 4. – 13. lokakuuta 2018 |  |  Ana Đerek (CRO)    Caitlin Rooskrantz (RSA)    Jonna Adlerteg (SWE)    Gabriela Janik (POL)    Simona Castro (CHI)    Lihie Raz (ISR)    Julie Erichsen (NOR)    Ariana Orrego (PER)    Oksana Tšusovitina (UZB)    Ting Hua-tien (TPE)    Marina Nekrasova (AZE)    Tan Sze En (SIN)    Megan Ryan (IRL)    Hanna Traukova (BLR) |
| World cup Series 2018–2020 | Permanto | 2018–2021 | 1 |  Lara Mori (ITA) |
| World cup Series 2018–2020 | Hyppy | 2018–2021 | 1 |  Jade Carey (USA) |
| World cup Series 2018–2020 | Eritasonojapuut | 2018–2021 | 1 |  Fan Yilin (CHN) |
| World cup Series 2018–2020 | Puomi | 2018–2021 | 1 |  Urara Ashikawa (JPN) |
| World cup Series 2020 | Moniottelu | 2020–2021 | 3 |  Yhdysvallat    Kiina    Venäläiset olympiaurheilijat |
| Maanosien mestaruusturnaukset | Aasia | 2021 | 2 |  Milka Gehani (SRI)    Pranati Nayak (IND) |
| Maanosien mestaruusturnaukset | Afrikka | 2021 | 2 |  Zeina Ibrahim (EGY)    Naveen Daries (RSA) |
| Maanosien mestaruusturnaukset | Amerikka | 2021 | 2 |  Rebeca Andrade (BRA)    Luciana Alvarado (CRC) |
| Maanosien mestaruusturnaukset | Eurooppa | 2021 | 2 |  Venäläiset olympiaurheilijat    Larisa Iordache (ROU) |
| Maanosien mestaruusturnaukset | Oseania | 2021 | 1 |  Emily Whitehead (AUS) |
| Maanosien mestaruusturnaukset | Kutsu | 2021 | 1 |  Raegan Rutty (CAY) |
Tulokset

| Maa/urheilija | Permanto> Pisteet | Permanto> Sijoitus | Hyppy> Pisteet | Hyppy> Sijoitus | Eritasonojapuut> Pisteet | Eritasonojapuut> Sijoitus | Puomi> Pisteet | Puomi> Sijoitus | Yhteensä> Pisteet | Yhteensä> Sijoitus |
| --- | --- | --- | --- | --- | --- | --- | --- | --- | --- | --- |
Tulokset > Moniottelu

| Sijoitus | Urheilija | Permanto | Hyppy | Eritasonojapuut | Puomi | Yhteensä |
| --- | --- | --- | --- | --- | --- | --- |
Tulokset > Permanto

| Sijoitus | Urheilija | Pisteet |
| --- | --- | --- |
Tulokset > Hyppy

| Sijoitus | Urheilija | Pisteet |
| --- | --- | --- |
Tulokset > Eritasonojapuut

| Sijoitus | Urheilija | Pisteet |
| --- | --- | --- |
Tulokset > Puomi

| Sijoitus | Urheilija | Pisteet |
| --- | --- | --- |
Stephan Görgl

Stephan Görgl
Stephan Görgl (s. 5. kesäkuuta 1978 Bruck an der Mur) on itävaltalainen alppihiihtäjä.
Görgl on päässyt edustamaan Itävaltaa kahdesti arvokilpailuissa. Torinon olympialaisissa 2006 hän keskeytti suurpujottelun toisella kierroksella ja Bormion maailmanmestaruuskilpailuissa 2005, hän sijoittui supersuurpujottelussa 21:nneksi.
Görgl on voittanut urallaan kaksi maailmancupin osakilpailua. Beaver Creekin supersuurpujottelun joulukuussa 2004 ja Lenzerheidessa järjestetyn suurpujottelun maailmancupin finaalin maaliskuussa 2005. Yhteensä hän on urallaan saavuttanut viisi osakilpailun palkintokorokepaikkaa.
Stephanin sisar Elisabeth on myös menestynyt alppihiihtäjä.
Aiheesta muualla

Stephan Görglin kotisivut (saksaksi)
Siperianomenapuu

| Siperianomenapuu |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Rosales
Heimo::  Ruusukasvit Rosaceae
Suku::  Omenapuut Malus
Laji::  prunifolia
Kaksiosainen nimi
 Malus prunifolia  (Willd.) Borkh. 
Katso myös
   Siperianomenapuu Wikispeciesissä   Siperianomenapuu Commonsissa 
Infobox OKNimi-testi OKIUCN-testi OK: 
Siperianomenapuu (Malus prunifolia) on ruusukasvien heimoon ja omenapuiden sukuun kuuluva kasvilaji, jota käytetään koristekasvina.
Ulkonäkö ja koko

Siperianomenapuu kasvaa viidestä kymmeneen metriä korkeaksi puuksi. Lehtien ruoti on 1,5–5 ja lapa 5–10 senttimetriä pitkä. Lehtilapa on puikea–leveänsoikea, suippokärkinen, sahalaitainen ja alta karvainen. Siperianomenapuun kukinto on sarja, joka sisältää kuudesta kymmeneen pitkäperäistä kukkaa. Kukan teriö on valkoinen, kolmesta neljään senttimetriä leveä. Hedelmä, omena on halkaisijaltaan 2,5 senttimetriä. Se on pallomainen tai soikeahko, väriltään punaisesta kellertävään. Laji on monimuotoinen.
Siperianomenapuu risteytyy marjaomenapuun (Malus baccata) kanssa. Risteymälaji on venäjänomenapuu (Malus × robusta). Siperianomenapuun ja ruusuomenapuun (Malus floribunda) välinen risteymä on nimeltään Malus × scheideckeri.
Levinneisyys

Siperianomenapuun alkuperäalue on tuntematon (ehkä Kiina).
Aiheesta muualla

Suomen Lajitietokeskus: Siperianomenapuu (Malus prunifolia)
Sosiaalilääketieteellinen aikakauslehti

| Sosiaalilääketieteellinen aikakauslehti |
| --- | --- |
Lehtityyppi:  Aikakauslehti
Julkaisija:  Sosiaalilääketieteen yhdistys ry
ISSN:  ISSN 0355-5097
Perustettu:  1963
Päätoimittaja:  Minna Kaarakainen
Kotikunta:  Helsinki
Kotimaa:  Suomi
Sivukoko:  25 cm
Ilmestymistiheys:  neljästi vuodessa
Kieli:  suomi
Aiheesta muualla
Kotisivu
Sosiaalilääketieteellinen aikakauslehti on aikakauslehti, jossa käsitellään sosiaalilääketiedettä eli terveyteen, sairauteen ja hyvinvointiin liittyviä aiheita yhteiskunnallisesta näkökulmasta. Artikkelit edustavat mm. kansanterveystiedettä, terveyssosiologiaa, yhteiskuntapolitiikkaa, terveystaloustiedettä ja terveydenhuoltotutkimusta. Lehti julkaisee empiirisiä, teoreettisia ja metodisia alkuperäisartikkeleita, tieteellisiä katsauksia ja tutkijapuheenvuoroja sekä muita kirjoituksia.
Lehteä julkaisee Sosiaalilääketieteen yhdistys ja se ilmestyy neljästi vuodessa painettuja ja verkossa. Aikakauslehden tieteellisten artikkelien hyväksymisessä sovelletaan vertaisarviointia.
Päätoimittajat

Vuonna 2017 lehden päätoimittaja oli Sari Räisänen. Vuosina 2019-2022 päätoimittajana toimi Riikka Lämsä. Vuodesta 2023 lähtien päätoimittajana on toiminut Minna Kaarakainen.
Souleymane Youla

| Henkilötiedot |
| --- | --- | --- | --- |
Koko nimi: Souleymane Youla
Syntymäaika: 29. marraskuuta 1981 (ikä 42)
Syntymäpaikka: Conakry, Guinea
Pelipaikka: kärki
Pituus: 180 cm
Seurat
| Vuodet | Seura | O | (M) |
| 1999–2000 |  Lokeren | 14 | (9) |
| 2000–2001 |  RSC Anderlecht | 15 | (1) |
| 2001–2005 |  Gençlerbirliği | 112 | (49) |
| 2005–2006 |  Beşiktaş JK | 12 | (2) |
| 2006 |  FC Metz | 16 | (1) |
| 2006–2008 |  Lille OSC | 31 | (2) |
| 2008–2010 |  Eskişehirspor | 45 | (16) |
| 2010–2011 |  Denizlispor | 14 | (6) |
| 2012–2013 |  SK Sint-Niklaas | 13 | (1) |
| 2013–2014 |  Amiens SC | 5 | (0) |
| 2013–2014 |  RFC Tournai | 11 | (4) |
| 2014–2016 |  Budapest Honvéd FC | 55 | (14) |
| 2016 |  Indy Eleven | 13 | (2) |
Maajoukkue
| 2004–2009 |  Guinea | 40 | (19) |
 Seurajoukkueuran tilastot kattavat vain kansalliset sarjat.
Souleymane Youla (s. 29. marraskuuta 1981 Guinea) on guinealainen jalkapallohyökkääjä, joka pelasi ammattilaisena 1999–2016. Hän pelasi muun muassa Belgian, Turkin, Ranskan ja Unkarin pääsarjoissa sekä joillakin alemmilla sarjatasoilla. Hän oli 2006 voittamassa Turkin Cupia Beşiktaşissa.
Youla pelasi Guinean maajoukkueessa 40 ottelua. Youla oli Guinean mukana vuosien 2004 ja 2008 Afrikan-mestaruuskilpailuissa.
Stanford Graduate School of Business

Standfordin kauppakorkeakoulun logo.
Stanfordin yliopiston kauppakorkeakoulun tiloja (2011).
Stanford Graduate School of Business (suom. Stanfordin kauppakorkeakoulu) on eräs Stanfordin yliopistoon kuuluvista oppilaitoksista. Se voidaan luokitella yhdysvaltalaisiseksi perusopintojen jälkeisen opiskeluvaiheen kauppakorkeakouluksi.
Historiaa

Stanford Graduate School of Business on suunnattu Bachelor-tutkinnon jo suorittaneille maisteri- ja tohtoritason opintoja varten. Vuonna 1925 perustettu oppilaitos on Harvardin jälkeen maan toiseksi vanhin Graduate-tason kauppakorkeakoulu ja ensimmäinen länsirannikolla, kun muut sijaitsivat Yhdysvaltojen itärannikolla ja keskilännessä: Chicago, Columbia, Cornell, Dartmouth ja Harvard. Sittemmin Kaliforniaan on perustettu muitakin vastaavia kouluja, kuten UCLA:n Anderson School of Management (Los Angeles, per. 1935) ja Paul Merage School of Business (Irvine, 1965), USC:n Marshall School of Business (Los Angeles, 1960), UCSD:n Rady School of Management (2001, San Diego) ja UC Davis Graduate School of Management (Davis, 1981). Stanford on kuitenkin näistä arvostetuin ja opiskelija-ainekseltaan valikoiduin, ja sitä pidetään yhtenä maailman parhaista alan kouluista.
Summer Institute for General Management

Summer Institute for General Management on Stanford Graduate School of Businessin järjestämä neljän viikon ohjelma juuri valmistuneille tai valmistuville opiskelijoille, joilla ei ole liike-elämä- tai talouselämätaustaa. Joka vuosi ohjelmaan otetaan mukaan noin 120 ihmistä eri puolilta maailmaa. Ohjelmassa käydään intensiivisesti lävitse MBA-ohjelman ydinasioita ja ryhmätyönä ohjelman lopussa valmistellaan ja toteutetaan esitys.[lähde? ]
Stein

Stein tarkoittaa seuraavia:
Stein, panimo Slovakiassa
Stein, kunta Appenzell Ausserrhodenin kantonissa, Sveitsissä
Stein, kunta Sankt Gallenin kantonissa, Sveitsissä
Stein, kunta Aargaun kantonissa, Sveitsissä
Stein am Rhein, lyhyesti Stein, kunta Schaffhausenin kantonissa Sveitsissä
Stein, kaupunki Steiermarkin osavaltiossa, Itävallassa
Stein, kylä Vlistissä, Alankomaissa
Stein, kunta Limburgin provinssissa, Alankomaissa
Stein, kaupunki Baijerissa, Saksassa
Stein, kunta Schleswig-Holsteinissa, Saksassa
Stein, vuori Rothaarvuoristossa, Saksassa.